MESTARI
BORIS LYÖ
PETOS
LEHTOLAPSI
VARARIKKO
VALEHTELIJA
MAHTAVA BORIS
Kuka Boris Becker on?
Boris Becker on kuin lapsi,
joka leikkii tulella.
Hän yrittää selvittää, polttaako liekki vai ei.
Tai jotain sellaista.
Joutuuko Boris Becker vankilaan, vai onko...
Kuten näette, juttu herättää paljon kiinnostusta koko Euroopassa.
Oikeudessa maalattiin kuva miehestä,
jonka loistavasta urheilu-urasta ei ole jäljellä mitään.
Hänet esitettiin miehenä, joka on pilannut talousasiansa ja maineensa.
Odottaminen on ollut vaikeaa.
Saan tuomion kahden päivän päästä. Tämä on hyvin vaikeaa.
Olen vajonnut pohjalle.
En tiedä, mitä ajatella.
Kohtaan sen.
En piiloudu enkä karkaa.
Hyväksyn tuomion, mikä se onkaan.
On keskiviikkoiltapäivä. Loppuelämäni määräytyy perjantaina.
- Boris! - Boris!
PERJANTAI 29.4.2022
Boris, katso!
- Boris. - Oletko luottavainen?
Mitä haluat sanoa faneillesi? Sinulla on varmaan paljon mielessä.
Haluatko kommentoida, ennen kuin menet sisään?
Nähdään oikeudessa.
Becker kohtasi tuomion -
kasvot punaisina ja tunteettomana kuten yleensäkin.
Hän katsoi eteenpäin. Tuntui...
Hän ei voi enää ansaita rahaa eikä tehdä töitä.
Boris Beckerin varat hupenivat todella huonon omaisuudenhallinnan vuoksi.
Hän sai kahden ja puolen vuoden vankilatuomion.
Wimbledon on minulle rakas paikka. Se on kuin kotini.
VUODEN 1985 WIMBLEDON-LOPPUOTTELU
Kuulin, että vastustajani -
Kevin Curren -
valitsi aina paikkansa ensimmäisenä.
Valmentajani käski minun saapua ensimmäisenä ja valita paikkani.
Hän oli ennakkosuosikki. Hän näytti jännittyneeltä.
Tiesin, että jos voitan arvonnan, syötän ensimmäisenä.
Halusin etulyöntiaseman.
Voitin syöttövuoroni ja mursin hänet.
Boris Becker ei hermoile lainkaan.
Becker voittaa ensimmäisen erän.
Voimasuhteet muuttuivat. Kevin alkoi hallita ottelua.
Otteeni alkoi lipsua.
Ryhdistäydyin kuitenkin ja mursin hänen syöttönsä.
Peli Beckerille.
Hän alkoi hermostua.
Eräpallo.
Peli Beckerille.
Voitin neljännen erän ensimmäisen pelin. Istuin alas -
ja ajattelin, että minun on voitettava syöttövuoroni.
Minua jännitti.
Yritin nostaa pallon syöttöä varten. Se ei lähtenyt kädestäni.
Se tuntui juuttuneen ja liimautuneen käteeni.
Tuplavirhe. Yleisö kohahti.
0-15.
Hyvä, Boris.
Keskityin pelipalloon. Pyysin mielessäni Jumalalta -
vielä yhtä syöttöä.
"Tarvitsen vielä yhden syötön."
34 VUOTTA MYÖHEMMIN
Boris Becker, aloitetaan perusasioista. Oletko vararikossa?
Miten moninkertainen mestari -
ja menestyjä on joutunut tähän tilanteeseen?
Kolminkertainen Wimbledon-voittaja Becker on tänään oikeuden edessä Lontoossa.
Huomenta.
Tämä on turnauksen palkinto.
Käänny ympäri.
Tämä on kuuluisa runo, Rudyard Kiplingin "If".
Tässä odotetaan pääsyä Centre Courtiin.
Katsomme ylös, ja meitä jännittää hieman.
"JOS VOITON JA TUHON KOHDATESSAAN -
OSAA KOHDELLA MOLEMPIA HUIJAREITA TASAVERTAISESTI"
Monet urheilijat ajattelevat, että rahantulo jatkuu -
samanlaisena myös uran päätyttyä.
Syytän itseäni.
- Selvä. - Kiitos.
Tajusin todellisuuden hyvin myöhään.
Uskon, että kaikella on syynsä.
Mutta mikä syy on kohdallani? Mitä tein ansaitakseni tämän?
Minulla ei ole tapana -
itkeä kameran edessä,
enkä ole valittaja.
Hyväksyn kaiken, mitä tapahtuu,
mutta tämä on vaikeaa.
On hyvin vaikeaa ymmärtää syytä.
Ymmärrän sen vielä joskus mutten vielä.
Siinä! Hän teki sen.
Voittaja on...
Becker!
Tässä hän on. Onnittelut mestarille.
Kiitos paljon.
Miltä nyt tuntuu?
Tämä on kuin unelmaa.
Minulla on suuri vastuu,
koska Wimbledonin voittaminen iässäni -
on jotain erityistä.
Oletko ensimmäinen jalkansa telonut mestari?
En tiedä.
Jos joku olisi sanonut aiemmin,
että voitat Wimbledonin turnauksen,
miten olisit vastannut?
Että hän on typerys.
Länsi-Saksassa on iloittu Beckerin voitosta.
Presidentti lähetti hänelle onnitteluviestin -
heti pelin päätyttyä.
Beckerin kotikaupungissa Heidelbergin lähellä -
sukulaiset katsoivat ottelua televisiosta, koska eivät päässeet Wimbledoniin.
Suuri kotiinpaluu.
Ihmiset mahtuivat hädin tuskin Leimenin kapeille kaduille.
Tervetuloa, Boris Becker.
- Onnea. - Paljon kiitoksia.
- Boom Boom! - Se oli...
- Se ei ole nimeni. - Aivan.
Puhutaan siitä heti eikä myöhemmin. Näin sanottiin myös -
- Sports Illustratedin kannessa. - Aivan.
"Suurten ikäluokkien lapsi ja Boom Boom Becker."
Äitini antoi minulle nimen Boris, ei nimeä Boom Boom.
En pidä siitä.
Oletko tavannut -
nyt enemmän nuoria naisia kuin aiemmin?
Wimbledonin jälkeen tyttöjen määrä lisääntyi.
Niinkö? Aivan.
OSA YKSI VOITTO
BECKER LOISTOSSAAN NUORI KUNINGAS
BECKERIN JÄTTIPOTTI
BORIS VARASTAA SHOW'N
MESTARI 17-VUOTIAANA
BORIS TEKEE ENNÄTYKSEN
17-VUOTIAS LÄNSISAKSALAINEN -
ON NUORIN MIESTEN KAKSINPELIN MESTARI -
VOITETTUAAN KEVIN CURRENIN
Tennisottelun lopputulos kertoo paljon.
Häviäjä koki rökäletappion.
Voittaja oli hukassa kahdessa erässä,
mutta hän ryhdistäytyi ja onnistui lopulta.
Lukujen takana on tarina pisteiden voittamisesta.
Kyse ei ole osumista tai hudeista vaan muutoksista pelaajien mielessä.
Pisteiden turvaamisesta ja riskien ottamisesta.
Miksi luottamus aaltoilee?
Onko kyse häviämisen pelosta vai eräänlaisesta itsepetoksesta?
Miten parhaat pelaajat voivat uskoa voittavansa -
vastoin odotuksia?
Lopputulos ei vastaa kysymyksiin.
HÄN EI SAA VIEDÄ LAPSIANI
Tulos on vain otsikko.
BORIS BECKER MENI SANATTOMAKSI
Iloinen vai surullinen?
BORIS VALEHTELIJA
Voittaja vai häviäjä?
VARARIKKO JA VANKILATUOMIO
TÄHTI VANKILAAN
Beckerin oikea tarina ei näkynyt otsikoissa.
Puhuimme kahteen otteeseen.
Ongelmien alkaessa vuonna 2019...
Niin.
...ja kolme päivää ennen vankilatuomion alkamista vuonna 2022.
Toinen keskustelu käsitteli samaa kysymystä.
Tulevaisuus oli epävarma, ja menneisyys vainosi nykyhetkeä.
Jos voisit puhua nuoren itsesi kanssa, mitä sanoisit?
On kiinnostavaa, että kysyt tuota,
sillä vanhin poikani tuli oikeudenkäyntiin -
ja kysyi jälkiviisaasti,
mitä olin oppinut.
Käskin hänen pitää huolen omista asioistaan.
Mitä Ion Tiriac ansaitsee Boris Beckerillä?
- Ei tarpeeksi. - Eikö?
BECKERIN MANAGERI
Managerini oli Ion Tiriac.
Olin 15-vuotiaana Monte Carlossa junioriturnauksessa.
Päävalmentaja Günther Bosch...
BECKERIN VALMENTAJA
...on Romaniasta.
Bosch ja Tiriac olivat lapsuudenystäviä.
Günther pyysi Ionin katsomaan nuorta hullua saksalaista.
Näin nuorukaisen.
Hän oli kiinnostava.
Hieman pulska.
Ion Tiriacilla oli suuret pelottavat viikset.
Hän oli Guillermo Vilasin valmentaja, ja minua jännitti.
Vilas.
Hän ei ollut lainkaan lahjakas.
Hän oli kuitenkin kova työmyyrä.
Hän oli kaikkien aikojen paras pelaaja, kun ajatellaan kokonaisuutta.
Boris Becker teki siihen aikaan,
mitä hänen pitikin.
Minut kutsuttiin Hampuriin harjoituksiin Guillermo Vilasin kanssa.
Vilas oli tenniksen kovin työmyyrä.
Tiriac halusi nähdä, miten kauan jaksaisin.
Miten se sujui?
Minuun alkoi pian sattua.
Silmät olivat punaisen saven peitossa, ja hän vuoti verta.
Hyvin kiinnostava tyyppi.
Hän teki töitä hullun lailla ja melkein rikkoi olkapäänsä.
Boris on nuori ja hyvin määrätietoinen mies.
Hän oli todennäköisesti urheilun historian kovin puurtaja.
Pidin pelaamisesta, harjoittelusta -
ja ennen kaikkea voittamisesta.
- Voitin turnauksen kuusivuotiaana. - Niinkö?
Kuusivuotiaana.
Muistan, miten pitelin kuusivuotiaana pikku pokaalia.
Pokaali oli varmasti hyvin pieni.
Loppuottelussa Rainer Martinell ja Boris Becker.
- Peli, erä ja ottelu. - Niin!
Ajattele. Borg oli täällä seitsemän vuotta sitten.
Toivottavasti menestyt yhtä hyvin.
Onnea matkaan!
Tule, Boris.
Voitin kuusivuotiaana,
seitsen- ja kahdeksanvuotiaana ja sain valmentajan.
Aloin sitten pelata yhä enemmän.
- Minkä ikäisiä olette? - Yksitoistavuotiaita.
Kuka on suosikkinne suurissa turnauksissa?
Borg!
- Onko Borg paras? - On.
Björn Borg oli silloin sankarini.
Ihannoin häntä. Hän oli esikuvani.
En anna koskaan periksi.
Oli tilanne mikä hyvänsä, ottelu päättyy vasta viimeiseen pisteeseen.
Kun aloittaa pelaamisen viisivuotiaana, haluaa voittaa.
Harjoittelu tähtää voittoon.
Siihen pyrkii koko elämän ajan.
Katsoin Björn Borgia -
ja halusin pelata samalla tavalla.
Wimbledon oli ainoa tärkeä tennisturnaus, joka näytettiin televisiossa.
Kun Borg pelasi vuoden 1980 kuuluisassa loppuottelussa,
nuori Boris katsoi Länsi-Saksassa vanhempiensa kanssa -
kansainvälistä TV-lähetystä.
Kun pääsee tietylle tasolle,
pelistä tulee henkisempää. Se on tahtojen taistoa.
Tilanne on tasan.
Hävisin tiebreakin neljännessä erässä.
Ajattelin, että häviän ottelun, sillä olin hyvin väsynyt.
Täysin uskomatonta.
Mitähän Borg ajattelee?
Ajattelin voittavani ottelun.
Hän ei voinut olla minua motivoituneempi.
Ottelupallo.
Hän näytti löytävän uuden vaihteen.
Mestari!
Olin haltioissani hänen voitostaan.
Kuvittelimme junioriturnauksissa olevamme Björn Borg.
En käyttäytynyt silloin hyvin kentällä.
Hermostuin ja rikoin mailani.
Jouduin rangaistukseksi kolmen tunnin harjoittelun jälkeen -
pelaamaan vielä tunnin Steffi Grafia vastaan.
Kaksi Saksan historian parasta tennispelaajaa olivat kotoisin -
samalta alueelta.
22 GRAND SLAM -VOITTOA
Olin 12-vuotiaana paras alle 14-vuotiaista.
Aloin pelata aikuisia vastaan 14-vuotiaana.
Voitin Saksan hallimestaruuden miesten sarjassa 14-vuotiaana.
Siihen aikaan oli vain kolme merkittävää manageriyhtiötä,
jotka hallitsivat tennistä.
He tulivat tapaamaan isääni.
Mark McCormack tarjosi nopeita tuottoja. Samoin Donald Dell.
Isäni halveksui ajatusta poikansa myymisestä rahasta,
joten hän pyysi kohteliaasti heitä lähtemään.
Tiriac ei puhunut rahasta.
Hän puhui lahjakkaasta pojasta, jonka hän halusi ottaa suojatikseen.
Hän lupasi huolehtia minusta kuin omasta pojastaan.
Puhuin vanhemmille.
He ovat yksinkertaisia, tavallisia ihmisiä.
Mukavia ihmisiä. He ymmärsivät kaiken. Teimme sopimuksen.
He pysyivät kotona. Joskus hänen päästessään loppuotteluun -
kutsuin heidät katsomaan. En kuitenkaan halua vanhempien sekaantuvan asiaan.
Äitini sanoo yhä -
tehneensä elämänsä suurimman virheen -
antaessaan minun olla poissa koulusta.
Isäni päätti kuitenkin antaa minulle mahdollisuuden.
Ryhdyin siis ammattilaiseksi 16-vuotiaana.
Pelini perustui voimaan.
Löin aina kovaa ja tulin voimalla eteenpäin.
Olin melko aggressiivinen.
Strategia ei ollut monimutkainen.
Voima oli vaistonvaraista.
Toinen pelaaja oli nujerrettava.
Vaikka toinen väsyi, oli jaksettava.
Vuoden 1984 syksyllä olin maailmanlistalla noin sadas.
Hävisin ensimmäisellä kierroksella -
syyskuussa ja lokakuussa.
Karsiuduin aluksi noin seitsemän kertaa.
Se on tennispelaajalle pitkä taival.
Se syö itseluottamusta ja itsetuntoa.
Murruin henkisesti. Tiriac oli paikalla.
Hän alkoi itkeä ja sanoi,
ettei pysty siihen, vaikka yrittää kaikkensa.
Sanoin, että kaikki on hyvin.
Käskin hänen miettiä. Kaikki oli hyvin.
Sanoin, että voin matkustaa ympäri maailmaa -
mutta minun on myös voitettava.
Voittaminen oli aina tärkeintä minulle.
Hän sanoi takaavansa,
että jos jatkan vielä kolme kuukautta samalla tavalla,
voitan vielä suuria turnauksia.
Vuoden 1985 alussa -
voitin otteluja maailman parhaita pelaajia vastaan.
Nousin listalla sijalle 30.
Italian avoimessa turnauksessa -
pääsin välieriin ja nousin maailmanlistalla sijalle 20.
Tenniksen sisäpiirissä alettiin puhua -
nuoresta lupaavasta saksalaisesta.
Saksalaisesta Boris Beckeristä puhuttiin.
"Näkisitpä hänen pelaavan tennistä."
Pelasimme näytösottelun vuoden 1985 helmi- tai maaliskuussa.
Hän valitti kaikista tuomioista.
- Eikä! - Viimeinen varoitus.
Voitin ottelun melko helposti.
Menin pukuhuoneeseen ja sanoin,
että Boriksen on ensin voitettava jotain,
ennen kuin hän voi alkaa valittaa.
Käskin hänen lopettaa valittamisen.
En olisi uskonut villeimmissäkään kuvitelmissani,
että hän voittaisi pian Queen'sin ja Wimbledonin.
Queen's oli ensimmäinen nurmikenttäturnaus ennen Wimbledonia.
Pelasin lopuksi Johan Kriekiä vastaan.
JOHAN KRIEKIN ÄÄNI
Pelasin loppuottelun saksalaista koulupoikaa vastaan.
Ajattelin, että voitto olisi helppo.
Hän oli kuitenkin itsevarma ja alkoi syöttää rajusti.
- Hyvä! - Peli, erä ja ottelu.
Hän voitti minut. Eräs toimittaja kysyi,
mitä ajattelin saksalaisesta koulupojasta.
Sanoin, että hän voittaa Wimbledonin syötöillään.
Beckerin vanhemmat ovat tuolla. He hullaantuvat täysin.
Onnittelut!
Onnittelut. Hei.
Palkinnon ovat voittaneet monet nimekkäät pelaajat.
Esimerkiksi Laver, Hoad, Sedgman ja tietenkin McEnroe -
- ja Connors. - Aivan.
Aivan. Siinä on nyt uusi nimi.
Connorsin ja McEnroen välissä. Se on uskomatonta.
- Seitsemäntoistavuotiaana. - Aivan.
- Hyvin nuorena. - Kyllä vain.
Tuntui, että ratsastin hyökyaallon harjalla.
Pelasin tavalliseen tapaan ja voitin.
TURNAUKSEN HARJOITUSKENTTÄ
Queen'sin ja Wimbledonin välissä -
pääsin paremmalle harjoituskentälle yleisön eteen.
Tunsin ihmisten katseet, ja se tuntui hyvältä.
Halusin näyttää kykyni yleisölle.
En miettinyt voittoa.
Nautin vain hetkestä.
Olin kuin pikkupoika lelukaupassa.
Hän pelasi nurmikentällä eri tavalla.
Kukaan ei hallitse nurmikenttää täysin.
Todelliset nurmikenttien asiantuntijat -
elivät Australiassa 1960-luvulla. He hallitsivat nurmikentät.
Muualla maailmassa ei ole nurmikenttiä.
Hän myös heittäytyi.
Se oli kaikkein hulluinta.
Nurmikentällä? Hyvä on. Ehkäpä.
Hän heittäytyi myös massalla.
Oli heittäydyttävä parin pallon perään.
Uskon, että toinen pelaaja vaikuttui -
halustani voittaa piste,
vaikka se tuottaisi tuskaa.
Jatketaan.
Vuonna 1985 Wimbledonissa -
neljännesvälieräottelu Tim Mayottea vastaan...
Nyrjäytin nilkkani pahasti.
Olin mennyttä.
- Voi sentään. - 30-15.
Tim oli yhä takaviivalla.
Jos hän olisi ollut verkolla, ottelu olisi päättynyt.
Wimbledon ei olisi onnistunut.
Hän halusi luovuttaa.
Käskin Boschia huutamaan hänelle.
Näin sivusilmällä Boschin ja Tiriacin tekevän näin.
Havahduin yhtäkkiä ja kuulin Tiriacin huutavan:
"Pyydä aikalisää!"
Voinko saada kolme minuuttia?
Se on vain nyrjähdys.
Hän ottaa aikalisän -
loukkaantumisen takia. Se on kolme minuuttia.
Fyysisen valmentajan oli tultava pukuhuoneesta kentälle nro 14.
Onneksi ottelua ei pelattu Centre Courtilla.
Lääkärin tullessa aikaa oli kulunut 20 minuuttia.
Aikaa kului yli kolme minuuttia,
ennen kuin valmentaja saapui, mutta onneksi hän tuli.
Nilkkani oli sinimusta,
mutta pystyin jatkamaan ottelua.
Vartin päästä kaikki muuttui. Hän oli kuin hermoraunio.
Hän kätteli hädin tuskin.
Hän lähti kentältä vihaisena, enkä syytä häntä.
Sen jälkeen oli järjesteltävä kaikki uudelleen.
Toimittajia oli nimittäin 130 entisen 30:n sijasta.
Ja hra Arthur Ashe.
Selvä.
Onko yllätys päästä puolivälieriin 17-vuotiaana?
Kyllä vain.
Miten nilkka voi?
Ei huonosti muttei hyvinkään.
Puhutaan paineista, koska olet nuori.
Et ollut ennakkosuosikkeja muttet ole ainoa yllättäjä.
Aivan.
Kestätkö paineet?
Kyllä kai. Yritän ainakin.
Puhutaan Beckeristä.
Onko hän tähdenlento vai uusi kestosuosikki?
Hän olisi voittaessaan nuorin mestari,
mitä tulee tähän ja muihin suuriin turnauksiin.
Hän ei ole tähdenlento. Hän on aito menestyjä.
Kuinka vaikeaa 17-vuotiaan miehen -
on pitää jalat maassa?
Tennispelaaja ei voi koskaan pitää jalkojaan maassa.
Siinä se! Hän teki sen.
Mestaruus -
on Beckerin!
Wimbledonin jälkeen Tiriac vei minut Monacoon, jossa asuin silloin.
Hän sanoi, etten palaa asuntooni -
vaan menemme vanhaan rantahotelliin,
jossa hän selittää minulle, mitä juuri tapahtui.
Kysyin, mitä hän tarkoittaa. Hän sanoi selittävänsä, mitä olin tehnyt,
ja opettavansa minulle elämän oikeuksista ja vääryyksistä.
Seurauksista, jotka oli kohdattava, koska olin -
ensimmäinen saksalainen, nuorin ja yllättäjä.
Tennisalan, saksalaisten -
ja maailmanlaajuisen median odotuksista.
Oli puettava ruskeat kengät ja ruskea vyö,
ei mustaa vyötä. Oli käytettävä paitaa ja rusettia.
Kyse oli imagon rakentamisesta -
matkalla urheilun supertähdeksi.
Hän sanoi, että tennis on hienoa mutta olen myös kentän ulkopuolella -
haluttu mies.
En tehnyt mitään.
Hän teki sen itse.
Hänessä oli karismaa. Hänellä oli kaikkea.
Hänestä tuli megatähti.
Boris.
Mitä sanoisit hänelle?
Haluaisin pelata hänen kanssaan.
Olemme ylpeitä Boris Beckeristä. Hän on tehnyt Leimenista tunnetun.
Leimenista tulee kuuluisa!
Olemme onnellisia kuin kuninkaat.
Pidän Boris Beckeristä.
Hän on hyvä pelaaja. Hänellä on hyvä asenne, ja hän on nuori.
- Hän on saksalainen. - Aivan.
Michael Jackson ja Madonna voivat siirtyä syrjään. Hän on uusi idoli.
Suosion hyödyntäminen oli -
Tiriacin erikoisalaa.
Transilvaniassa syntynyt Tiriac jätti tylsän työn kuulalaakeritehtaassa -
ja ryhtyi tennis- ja jääkiekkoammattilaiseksi.
Kommunismin romahdettua Romaniassa -
Tiriac osti edullisesti valtion yrityksiä.
Hänestä tuli miljardööri.
Hän oli kuuluisa 500 autostaan.
TIRIACIN KOKOELMA
Hän käytti bisnesälyään -
ja rikastutti nuoren Boris Beckerin miljoonien sponsorisopimuksilla.
He eivät ehkä tiedä, että tennisvarusteeni ovat Puma-merkkiset.
Ion Tiriac osasi myydä imagoa.
Hän teki sopimukset. Pankkitilit olivat hänen hallussaan.
Hän hallitsi elämääni ammattimaisesti ja hyvin.
Muu ei olisi ollut mahdollista.
Opetin hänet elämään ilman luottokorttia.
Taskuissa ei saanut olla rahaa,
koska monet hänen ympärillään halusivat hyötyä hänestä.
Hän oli silloin hyvin nuori.
Seitsemäntoistavuotias on nuori mies.
En muista käyneeni pankkiautomaatilla.
En tiennyt pelaaja-aikoinani,
miten paljon rahaa tilillä oli.
Sitä oli yllin kyllin.
Koska koneesi lähtee?
Urheilijat eivät menneet yliopistoon.
Emme opiskelleet oikeustiedettä emmekä liiketaloutta.
Urheilu oli elinkeinomme.
Ura loppui, kun olimme noin 30-vuotiaita.
Olimme silloin hukassa.
- Hra Becker. - Hra Becker.
Hra Becker?
Sano englanniksi...
KOLME VUOTTA URAN LOPETTAMISEN JÄLKEEN
Entinen Wimbledon-voittaja Boris Becker -
voi joutua veronkierrosta vankilaan jopa kolmeksi ja puoleksi vuodeksi.
Häntä syytetään miljoonien puntien veropetoksesta 1990-luvulla.
KOHTAAN TUOMION
Tarinan voi ymmärtää -
tarkastelemalla aikajanan eri vaiheita.
Jo kauan ennen Lontoon tuomiota -
hänellä oli ongelmia Saksassa.
Minun oletettiin ansaitsevan paljon rahaa,
joten kohtasin Saksassa kateutta.
"Nuorukainen saa tehdä, mitä haluaa, ja ansaitsee paljon rahaa.
Tässä on varmasti jotain hämäräperäistä."
Kaltaiseni tavallinen kansalainen pettyy kovasti,
kun Boris Beckerin kaltaiset kihot pääsevät pälkähästä.
Hän toimii sekä viihteen että urheilun parissa,
joten häntä on rangaistava.
Minua syytettiin veronkierrosta.
Valtio on hyvin voimakas vastustaja.
Valtio keskittyi Boriksen uran alkuvaiheisiin,
jolloin manageri Ion Tiriac neuvoi Beckeriä asumaan Monacossa.
Veroparatiisissa asumisen ansiosta ansiotuloa ei maksettu -
Saksan valtiolle.
Kun syyttäjät alkoivat tutkia Beckerin talousasioita,
hän oli jättänyt Tiriacin, palannut kotiin ja avioitunut nuoren saksalaisen kanssa.
He olivat lomalla Miamissa, kun verottaja tuli käymään.
Asianajajani soitti aikaisin aamulla. Poliisi -
ja veroviranomaiset halusivat murtautua talooni.
He halusivat erityisesti nähdä kassakaappini.
Minulle soitettiin kolmelta tai neljältä aamuyöstä,
joten muistin koodin ensiksi väärin.
En odottanut viranomaisten murtautuvan talooni Münchenissä.
Kaikki muuttui sen jälkeen hyvin epävarmaksi.
Se tuntui epätodelliselta.
He vain kävelivät sisään kotiimme.
Borista kohdeltiin kuin rikollista.
Hän kärsi siitä kovasti, erityisesti, koska emme olleet kotona.
Emme voineet tehdä mitään.
Se tapahtui odottamatta.
Se tuntui tungettelulta ja hyökkäykseltä.
Sanoin, että siellä on koruja ja monia asiakirjoja -
mutta myös alastonkuvia raskaana olevasta vaimostani.
Halusin heidän olevan varovaisia.
He veivät kaiken, eikä kuvia palautettu koskaan.
Muistan hänen olleen paljon puhelimessa,
ja hän oli ymmällään.
Hän oli täysin hämillään ja yllättynyt.
Myös surullinen.
He väittivät, että minulla oli teoriassa asunto Münchenissä,
vaikka asuin virallisesti Monacossa.
Kahden vuoden aikana -
Becker vietti 72 päivää Monacossa -
ja 139 päivää kattohuoneistossaan Münchenissä.
Sabine-siskollani oli asunto,
jossa oli vierashuone.
Kun olin Münchenissä ystäviäni tapaamassa,
yövyin hotellin sijasta siskoni vierashuoneessa.
Se oli minun rikokseni.
Hänellä oli asunto Saksassa.
Hänen tavoitteensa -
oli maksaa vähemmän veroa, ja se on rikos.
Hän salasi asunnon veroilmoituksessaan.
Kuten sanoin, vastaaja myönsi itse toimineensa tarkoituksella.
Syyttäjä pyysi oikeudenkäynnissä tuomarilta -
kolmen vuoden ja yhdeksän kuukauden tuomiota.
Olin raivoissani -
ja halusin kysyä mieheltä,
onko hän täysissä sielun ja ruumiin voimissa.
Oli kuitenkin vaiettava.
Sain kaksi vuotta ehdonalaista.
Maksoin 250 000 Saksan markan sakon.
Oikeuskäsittely päättyi.
Boris Becker antoi lausunnon,
jossa sanotaan muun muassa,
että tämä oli hänen tärkein voittonsa ja hän on nyt vapaa.
Kuvitelkaa saksalaiset otsikot.
NÖYRYYDEN OPPITUNTI
BECKER EHDONALAISESSA
Pieni tuulenvire kehittyy kohdallani aina pyörremyrskyksi.
Saksan luetuimman sanomalehden päätoimittaja -
antoi hienon selityksen.
On kolme aihetta, jotka kiihdyttävät lehtimyyntiä.
Adolf Hitler,
Saksojen yhdistyminen -
ja Boris Becker.
TIEDÄN, ETTÄ ON KADUTTAVA
Minut on siis ymmärretty väärin jo 35 vuoden ajan.
Sanoin, että hänen on oltava mestari kentällä -
mutta myös kentän ulkopuolella.
Hän ei saanut aiheuttaa syytä selkäsaunaan,
koska olisin antanut sen kaikkien edessä.
Ei ollut väliä, kuinka paljon rahaa hän ansaitsi.
Minä autoin häntä ansaitsemaan enemmän,
ja se toimi.
Megatähti ansaitsee 10-15 prosenttia tai 20 prosenttia tuloistaan kentällä -
ja loput kentän ulkopuolella.
UUDENLAINEN PALLOPELI
Tiriacilla oli uusi markkinointikampanja -
uudelle urheilun supertähdelleen.
Sain hienoja sponsorisopimuksia -
globaaleilta suuryrityksiltä.
Asiaan kuului, että nuori Boris Becker voittaisi.
Häviäminen olisi vienyt uskottavuuden.
Se kuuluu pakettiin.
Hän joko onnistuu tai ei onnistu.
Jotta Boriksesta tulisi maailman paras pelaaja,
hänestä oli tehtävä itsevarma.
En päässyt puolivälieriä pidemmälle -
viidessä peräkkäisessä turnauksessa.
Pelasin puolivälierissä siellä ja täällä.
Sijoitus oli hyvä muttei riittävän hyvä.
Koimme kovan kriisin ennen Wimbledonia.
Paineet kasvoivat.
"Voiko Boris voittaa toisen kerran, vai onko hän heittopussi?"
Becker voittaa ottelun.
Voitin puolivälieräottelun kaikki erät. Voitin välieräottelun.
Se alkoi tuntua hyvältä.
Aloin tuntea itseni vahvaksi.
Kaikki alkoivat ajatella,
että pääsen samaan tunnelmaan.
Pelasin loppuottelussa Ivan Lendliä vastaan.
Hän oli maailmanlistan ykkönen.
Kyllä. Hyvänen aika.
Hänen kämmenlyöntinsä olivat upeita -
ja syöttönsä kovia muihin pelaajiin verrattuna.
Hän ei pelannut tunteella. Hän oli kuin tietokone.
Hän ei hurmannut yleisöä.
Hän ei ollut viihdyttäjä.
Sanon häntä ensimmäiseksi tennisammattilaiseksi.
Peli Lendlille.
Ennen Wimbledonia -
puhuin pitkään Tiriacin ja Boschin kanssa.
Sanoin tehneeni kaiken, mitä he halusivat.
Kysyin, saanko pelata ottelun omalla tyylilläni.
Voitin ottelun voimani takia.
15-0.
Peli Beckerille.
En ole nähnyt Beckeriä määrätietoisempaa pelaajaa.
Hiljaisuus, kiitos.
Peli, erä ja ottelu Beckerille.
Se oli aivan uskomatonta. Paineet olivat kovat,
mutta hän voitti jälleen.
Kaksi Wimbledon-voittoa alle 19-vuotiaana on täysin hullua.
Ehkäpä tärkein turnausvoittoni oli toinen Wimbledon-voittoni.
Se tuntui kasvulta mieheksi.
Olin ehkä tarpeeksi kypsä ymmärtämään, että voin luottaa vaistooni -
ja voimaani.
Puhuin ottelun jälkeen isäni kanssa.
Pyysin, ettei hän järjestäisi autoajelua Leimenissa.
Turhaan.
Riitelimme kovasti, ja sanoin, etten suostu siihen.
Hän sanoi,
ettei voi palata kotikaupunkiinsa, jos en tule, koska saatan hänet häpeään.
Sanoin, että kyse on minun elämästäni,
voitostani ja päätöksestäni.
Tein sen, koska rakastan ja kunnioitan isääni.
Sanoin, että haluaisin jatkossa päättää asioistani itse.
Kun joutuu nuorena heitetyksi mereen, joka on täynnä haikaloja,
on hyvin vaikea oppia uimaan.
Kun vihdoin oppii uimaan,
alkaa tuntea ylivertaisuutta, joka siivittää voittoon.
Tein sinä syksynä jotain, mitä kukaan muu ei ole tehnyt.
Voitin kolme Master Series -turnausta peräkkäin kolmella eri mantereella.
Älkää kysykö, nukuinko hyvin.
En nukkunut.
Voitin peräkkäin monta turnausta.
Olin omaa luokkaani. Olin koskematon.
Onko nuori tennisammattilainen saksalaisille -
konkreettinen esimerkki jostain kadonneesta?
Taistelija, joka onnistuu ja jolla on rajaton itseluottamus?
PSYKOLOGIAN PROFESSORI
Tavallaan kyllä. Kansamme on kärsinyt,
ja olemme syystäkin iloisia -
kenestä tahansa, joka onnistuu nousemaan kansainväliseen menestykseen.
Hän oli ensimmäinen saksalainen -
sodanjälkeisenä aikana.
Hän oli nuori Siegfried.
NIBELUNGEN LAULU, 1. SARJA: SIEGFRIED OHJAAJA FRITZ LANG
Hän oli nuori mies ja selviytyjä.
Hänellä oli megatähden olemus.
Ihmiset hyväksyivät hänen sellaisenaan.
Beckerin harras toive toteutui.
Hän tapasi paavin Vatikaanissa.
Kaksinkertainen Wimbledon-mestari -
myös toi tennismailan Johannes Paavali II:lle.
Paavi pelaa tennistä. Hän on urheilullinen.
Hän harrastaa myös uintia.
Johannes Paavali II kutsui Boris Beckerin vierailulle -
jo pari kuukautta aiemmin.
Muistakaa, että hän on voittanut kolme turnausta kolmella mantereella -
ja kolmella eri alustalla ainoana maailmassa!
Kiitos, että tulit vieraaksemme.
Mitä ajattelet muista pelaajista?
Palaako McEnroe huipulle?
Hän pelasi kolmessa viimeisessä turnauksessa.
Hänen tiensä on pitkä,
mutta uskon, että hän voi palata.
Kohtasitko McEnroen?
Pelasin John McEnroeta vastaan Stratton Mountainissa Vermontissa.
Virhe!
McEnroe pamauttaa rystylyönnin verkkoon.
Mikä oli väärin?
Pidin taukoa alkuvuodesta.
Olin hyvin stressaantunut ja menin Stratton Mountainiin,
koska halusin todistaa jotain.
Hän palasi sapattivapaalta -
ja halusi antaa nuorelle saksalaiselle oppitunnin.
Olin valmis -
purkamaan turhautumistani. Olin sellainen muutenkin -
mutta erityisesti sinä päivänä.
Ulkona!
John voittaa pelin. 1-0.
Mac tekee paluun.
Kentällä ei ollut siihen aikaan mikrofoneja,
joten pelaajien sanoja ei kuultu.
Halusin pelotella häntä.
Se oli tavallaan -
tennisversio roskapuheesta.
Ensimmäinen puoltenvaihto.
McEnroe puhui Beckerille kunnioituksesta.
Emme tiedä, mitä. Emme kuulleet kaikkea.
Hän sanoi: "Hakkaan sinut paskaksi, senkin mulkku."
Ajatelkaa, jos joku sanoisi niin nyt.
Hän saisi sakot.
Olin järkyttynyt. Se oli pelottavaa. Mitä siis tein?
Opin uusia englannin sanoja niiden kahden ja puolen tunnin aikana.
En ollut kuullut niitä aiemmin enkä käytä niitä usein.
Hän sanoi, että olit aggressiivinen.
Kyllä vain, mutta se ei toiminut.
Hän voitti ensimmäisen erän 6-3.
Siitä tuli taistelu.
Kaipasimme John McEnroeta hieman.
Kenelläkään ei ole parempaa pelisilmää.
Hän löysi lyöntikulmia ja sijoitti pallon siten,
ettei sitä voi harjoitella tai opettaa kenellekään.
Hänellä oli outo tekniikka.
Häntä vastaan oli vaikea pelata, koska muut pelasivat eri tavalla.
Hän pelasi täysillä, ja minä vastasin.
En peräänny taistelusta.
Pidin hänen tyylistään.
Hän syöksyi eri puolille kenttää. Sitä oli hauska katsoa.
Hänellä oli lapsellista elämäniloa mutta aikuisen miehen keho.
Ajattelin,
että hänellä on tenniksen historian paras syöttö.
Voitin toisen erän.
Kolmannen erän tiebreakissa hänellä oli neljä pelipalloa.
McEnroe johtaa 8-7.
Mitä muuta muistat ottelusta?
Koin vääryyden pelipallon suhteen.
- Ulkona! - Eikä!
Oli muutama pelipallo. Ensimmäinen niistä -
huudettiin ulos, kun olin lyömässä.
Olin ihmeissäni.
Sain maistaa omaa lääkettäni.
Se vaikutti minuun enemmän kuin muut tuomiot.
Jouduin täyteen syöksykierteeseen.
Tilanne on vaikea.
Miten niin?
Nuori ja nouseva nero nimeltä Boris Becker voittaa.
John ajatteli varmaan,
että verkon takana oleva kusipää on yhtä voimakastahtoinen kuin hän -
eikä anna periksi.
Hän alkoi kunnioittaa minua siitä lähtien.
Sprechen Sie English?
Ottelu muuttui. Siitä tuli valtapeliä.
Hän syötti kentän rajalle.
YHDYSVALLAT VASTAAN SAKSA
Pelasimme vain kolme erää viidessä tunnissa.
Boris näytti hyvävointiselta.
Päivä päättyy.
Ennätykseni häntä vastaan oli yhtä huono kuin muita huippuja vastaan.
Olisin halunnut kohdata hänet, kun olin parhaimmillani.
Hän olisi voittanut pari kertaa,
mutta olisin halunnut olla parempi.
Osasin vaikuttaa vastustajaan...
PARIISIN AVOIN TURNAUS
...ja sain hänet yrittämään kaikkensa.
Mietin joskus, miksen vain vaiennut ja antanut heidän tuhota itseään.
En voinut sille mitään.
Kohtasin Borisin Pariisissa ja päätin jotain.
Hän teeskenteli aina yskivänsä,
vaikka yskää ei ollut.
Hän alkoi tehdä näin.
Minun oli syötettävä.
Ajattelin, että Boris voisi lopettaa teeskentelyn.
Hän ajatteli, että teeskentelit yskää, eikä se ollut...
Niin.
Olin saanut tarpeekseni. Päätin vastata hänelle yskimällä.
Hän alkoi matkia yskääni, ja minä aloin yskiä yhä enemmän.
Olimme siten tasoissa.
Hiljaisuus, kiitos.
Yskä lisää paineita.
Ulkona!
0-15.
Sen jatkuttua hetken ihmiset olivat hämillään.
He eivät tienneet, mitä ajatella.
Nautin siitä, koska käyttäydyin yhtä typerästi kuin hän.
Hän yskii taas.
Boris pyysi minua vihdoin -
ottamaan rauhallisesti,
koska hänellä oli yskä.
Sanoin, että se on kestänyt viisi vuotta.
Uskomatonta, ettei se ei ole parantunut vieläkään.
Vain neljä vuotta.
Vaikea kuvitella, ettei hän tee tätä tahallaan.
Yleisö hylkäsi minut kuin hunnikuningas Attilan.
Mietin, miksi he tekivät niin. Hän teeskenteli yskää.
Onko se tapahtuneen jälkeen yhä mielestäsi oikein?
Tennistä pelataan suurella areenalla, ja katsojat ovat tärkeitä.
He antavat energiaa ja vievät sitä.
Pelaamme yleisölle ja heitä vastaan.
Hän nostaa nyrkkinsä -
ja kätensä voittajana. Boris Becker!
Hän nostaa sormensa!
Voittaja ja parempi kahdesta.
Halusin lopuksi -
pyytää anteeksi.
Onneksi hän sanoi,
että se kuuluu asiaan ja olemme ystäviä.
Olin kiitollinen.
Minä muuten voitin sen ottelun.
Tarina on tällainen.
Lendl on ykkönen -
ja Becker kakkonen.
Tuleeko Beckeristä ensi vuonna ykkönen?
Oolalaa, mitä?
Vaikeaa. Oolalaa.
AUSTRALIAN AVOIN TURNAUS
Peli Beckerille.
Vaivatonta, Boris Becker.
Günther Bosch verryttelyasussa.
Sääntörikkomus. Hra Becker ja valmentaja. Varoitus.
Hyvin kiinnostavaa.
Et edes näe, missä valmentajani on.
Tiedän, missä hän on.
Tiedän, että haluat minun karsiutuvan.
- Enkä. - Minä en karsiudu.
Boris Becker joutuu pieneen sanaharkkaan.
Ulkona! Rajaviivalla.
Korjaus. Se on sisällä.
- Kuunnelkaa... - 4-2 Masurille.
Pallo oli oikeasti sisällä.
Boris kiukuttelee.
Hän tuhosi mailansa täysin.
- Turpa kiinni! - Hiljaisuus.
Hiljaisuus, kiitos.
Karsiutumisesta on kulunut kaksi päivää.
Günther Boschin ja 19-vuotiaan Beckerin tiet eroavat.
Becker sanoi Boschille, ettei tarvitse enää jatkuvasti neuvoja.
Mitä Boschille kuuluu -
kymmenen päivää eron jälkeen?
Ei paljon parempaa kuin kymmenen päivää sitten.
Tunnustan rehellisesti, etten ole käsitellyt asiaa loppuun.
Vie jonkin aikaa, että pääsen asian yli.
Vaitonainen Becker ja tyttöystävä Benny -
lähtivät aamulla Melbournesta Brisbaneen.
Selviydyn kyllä jotenkin.
Minulla ei ollut valmentajaa, koska en halunnut valmentajaa.
Kukaan ei kertonut, mitä harjoitella ja mitä tehdä.
Ehkä olisin tarvinnut valmentajan.
Olin Wimbledonin voittajasuosikkeja sinä vuonna.
Minusta piti tulla seuraava Borg, voittaa viisi kertaa ja muuta.
WIMBLEDONIN TOINEN KIERROS
Eikä!
Se on ulkona. Älä nyt!
Maailmani pysähtyi, kun hävisin.
"Mitä tapahtui? Voi luoja."
Mitä luulet?
Minä hävisin tennisottelun.
En hävinnyt sotaa. Kukaan ei kuollut. Hävisin ottelun.
En ollut enää varma mistään.
Koin painetta ja vastuuta.
Katselin ympärilleni ja etsin itseäni.
Ajattelin, että elämässä on oltava muutakin kuin tennis.
Olin jumissa. En löytänyt ulospääsyä.
Iltapäivälehtiä on mukava lukea.
Tässä lukee: "Hukassa! Rakkaus vei pelihalut."
Becker keksi tekosyyn -
viimeaikaisille häviöilleen.
Hän sanoi rakastelleensa liikaa.
Oikeasti... Älä viitsi. Miksi et voita?
"Saan 'sitä' liikaa."
PANO-BORIS HÄVISI TUNTEMATTOMALLE
JATKA SÄNKYHOMMIA MIKÄ ALKU BORIKSELLE
KARSIUTUI LEMMEN TAKIA!
LIIKAA SEKSIÄ, ISO-BORIS
"MITÄ TARKOITATTE?" BORIS KYSYY
EN LÖYDÄ TUOTA SANAKIRJASTANI
'YLEISÖ HALUAA MINUT'
KILPAILU STEPHISTÄ
'HALUAN RAKKAUTTA, EN SEKSIÄ'
HÄVIÄJÄ RAKKAUDESSA ONGELMIA NAISTEN KANSSA
YHDYSVALTAIN AVOIMEN TENNISTURNAUKSEN NELJÄS KIERROS
Peli Gilbertille.
Vastustajan kohdatessa -
miettii aina, mitä voi tehdä.
Minä mietin aina vastustajiani.
Kohtasin Boriksen.
Hän oli jo supertähti.
Minun oli oltava aggressiivinen ja hellittämätön.
Halusin saada hänet turhautumaan pommittamalla häntä lyönneillä.
Se oli mahdollista.
Peli ja neljäs erä Gilbertille 7-5.
Kun onnistuin, Boris alkoi huutaa itselleen.
Ja muuta.
Nautin hänen turhautumisestaan.
Eräs henkilö oli surkeana Saksan television selostustiimissä.
Boris näyttää joutuvan tänään vaikeuksiin.
Günther Bosch oli vielä alkuvuodesta Beckerin valmentaja.
SAKSALAINEN TELEVISIOLÄHETYS
Syy on hänen.
Hän kirosi lentokonetta.
Taivaalta kuului lentokoneen jylinää.
Beckerin oli pakko pitää tauko.
Se oli liian pitkä.
On syötettävä.
Hänen on syötettävä, tai hän menettää rytmin.
Tauko on aivan liian pitkä.
Uskomatonta.
Kaikki kokevat jossain vaiheessa paineita oikeista tai vääristä syistä.
Oli valittava kahdesta vaikeasta vaihtoehdosta.
Koin siksi paineita.
Olin vain väsynyt.
Viikon ottelut olivat rankkoja. Minulla oli vaikeaa.
Sen alkaa jossain vaiheessa tuntea luissaan.
Vuonna 1987 en kestänyt enää paineita,
jotka liittyivät suoritukseen ja voittamiseen. En voinut enää nukkua.
Kärsin aikaerosta, ja mieleni laukkasi jatkuvasti.
Kärsin uupumuksesta kaksi pitkää vuotta.
Puhuin Saksan joukkueen lääkärille.
Hän sanoi määräävänsä minulle mietoa unilääkettä,
jota on helppo käyttää.
Se saisi heräämään hyväkuntoisena kuuden tunnin unen jälkeen.
Lääke oli kuitenkin hyvin voimakasta ja aiheutti riippuvuutta,
eikä oloni ollut virkeä lyhyiden yöunien jälkeen.
Tunsin olevani sumussa.
Lääke auttoi minua nukkumaan, joten tulin siitä riippuvaiseksi.
En halunnut ottaa sitä turnauksen jälkeen.
Riippuvuus vahvaan unilääkkeeseen -
johtaa kuitenkin unettomuuteen, kun käyttö päättyy.
Valvoin öisin.
Puhuin ihmisille, kävin ulkona ja join drinkkejä.
En elänyt ammattiurheilijan tavoin.
Esitin pelaavani ja teeskentelin kaiken olevan hyvin.
En tiennyt, miten voisin muuttaa tilanteen.
Sanottakoon, että Hamburgin Rothenbaum oli täysin erilainen.
Täpötäydellä areenalla -
ihmiset eivät löytäneet paikkaa, vaikka heillä oli liput.
Levottomuus aistittiin myös kentällä,
kun Boris Becker hävisi kaikki mahdolliset tilanteet.
Hän ei voi syyttää kenttää tai yleisöä.
Hänen on myönnettävä pelanneensa huonosti.
Hän ei halua myöntää sitä.
En ole pelannut turnausta Saksassa vuoden 1985 Wimbledonin jälkeen.
En tiennyt, että minulla on näin paljon faneja!
Halusin vain olla kuin muutkin pelaajat.
Se ei ole mahdollista Saksassa,
koska olen monien mielestä jotenkin erityinen.
Boris ja Steffi Graf -
tekivät tenniksestä tärkeän Saksassa.
Laji kasvoi räjähdysmäisesti.
Se sai uskomattoman paljon huomiota.
Hän oli Saksassa kuin Michael Jordan.
Voidaan sanoa, että olin suuri tähti Yhdysvalloissa,
mutta en noussut kaikkien tietoisuuteen.
Hänen oli kestettävä se.
Viivytkö 14 päivää?
Enemmän. Noin kuukauden.
- Kuukauden? Selvä. - Niin.
Saanko nimikirjoituksen?
Toki.
Velille.
- V? - V-E-L.
Saksassa oltiin aluksi hyvin ylpeitä Boriksesta.
Hän oli suuri sankari.
Hän joutui kuitenkin kärsimään ihmisten kateudesta.
Minä koin samaa Ruotsissa.
Ei ongelmaa.
- Kaikki on... - Ei vielä.
...hallinnassa.
Jos et menesty pelaajana,
sinusta voisi tulla miesmalli.
Mikset pelaa tennistä?
Se on hyvä kysymys.
Tytöt kirjoittavat uskomattomia kirjeitä...
- Björnille? - Niin.
Avaan ne, koska hän ei ehdi.
RAKASTAN BJORN BORGIA
Minulla ei ole aikaa.
Hän ei anna minun avata niitä. Kyse on siitä.
Mitä kirjeissä sanotaan?
"Haluan tavata." He antavat puhelinnumeronsa.
He lähettävät myös kuvia. Ne ovat pikkujuttuja.
On muutakin, mutten voi kertoa siitä.
Etkö?
- Hyvä. - Selvä.
Urheilija halutaan ensin viedä tietylle tasolle.
Kun on vihdoin saavuttanut tason,
ajatellaan, että hänet on laskettava hieman alemmas.
Borikselle tapahtui Saksassa juuri niin.
Hän on ollut aina kotimaassaan ikoni, eikä se muutu koskaan.
Borista ei voi verrata kehenkään.
Hän on ensimmäinen saksalainen tennispelaaja, joka voitti jotain suurta.
Meillä oli Björn Borg.
Björn Borg oli jo avannut tien Ruotsissa.
Meillä oli hetken sama hiustyyli.
Käytin myös hikinauhaa, kunnes veljeni kysyi,
miksi käytän sitä. En osannut vastata.
Boris ei voinut edes lähteä kotoaan.
Saksalaisen supertähden paineet olivat kovat.
Oli velvollisuuksia turnaukseen,
saksalaisiin sponsoreihin ja kaikkeen muuhunkin liittyen.
Koin olevani ansassa enkä ollut riittävän rohkea sanoakseni,
että sen on loputtava ja haluan pitää tauon.
Yksityiselämäni ei kukoistanut.
Minulla oli väärät ystävät ja ehkä myös väärä tyttöystävä.
Ympärilläni oli vääränlaisia ihmisiä, jotka eivät tukeneet minua.
He eivät auttaneet löytämään vastauksia,
joita etsin nuorena miehenä Euroopassa.
Mitä siis tein? Vaihdoin ympäristöä.
Palkkasin uuden valmentajan, en Tiriacia enkä Boschia.
Bob Brett oli australialainen.
Ion sanoi, ettei olisi valinnut minua.
BOB BRETTIN ÄÄNI
En välittänyt siitä.
Boris teki päätökset itse.
Ion sanoi, ettei Brett sopisi minulle.
Mitä enemmän hän toisteli sitä, sitä enemmän halusin Bobin.
Klassinen Boriksen päätös.
Halusin todistaa Tiriacille,
että minulla oli oma mielipiteeni ja hänellä omansa.
Hän oli mentorini, mutta olin itse päähenkilö -
ja koin, että minun oli pyrittävä -
luvattuun maahan omaa reittiäni.
VUODEN 1988 MASTERS-LOPPUOTTELU
Ottelupallo Boris Beckerille.
TIEBREAK - VIIDES ERÄ
OTTELUPALLO
Mastersiin pääsevät -
maailman kahdeksan parasta pelaajaa.
Pääsin loppuotteluun vuonna 1985 ja hävisin Lendlille.
Kenelle hävisin vuonna 1986? Lendlille.
Arvatkaa, ketä vastaan pelasin jälleen.
Tiebreak, viides erä. Pallottelimme.
Kumpikaan ei halunnut hävitä.
Syötin ottelupallon.
Se oli lajin historian pisin pallottelu ottelupallotilanteessa.
Voitto tekisi minusta mestarin.
Osuin verkkoon.
Pallo pompahti.
Emme nähneet, kummalle puolelle.
Oli kuunneltava tuomaria.
Hän sanoi "peli, erä ja ottelu". Joku ilmestyi Saksan lipun kera -
ja juoksenteli ympäriinsä.
Voimani alkoivat palautua.
Voitin US Openin Ivania vastaan.
VUODEN 1989 YHDYSVALTAIN AVOIMEN TENNISTURNAUKSEN MESTARI
Olin yhä vähemmän Euroopassa.
Vietin enemmän aikaa Yhdysvalloissa ja Australiassa.
Halusin pitää lomaa Boris Beckerin roolista.
Pidin kovasti Bobista, hänen panoksestaan -
ja harjoittelustamme.
Aloin nauttia tenniksestä jälleen,
koska tein päivän aikana muutakin.
En halua vain harjoitella kolme tuntia päivässä -
ja mennä nukkumaan.
Se olisi kamalaa.
Haluan tehdä muutakin pitääkseni mielen vireänä -
ja saadakseni innoitusta.
Hra Bosch, olet tuntenut Boriksen jo vuosikymmenen ajan.
Pidempäänkin.
Mitä ajattelet jälkeenpäin hänen vahvuuksistaan ja heikkouksistaan?
Kerroin niistä kirjassani.
Turnauksessa Becker ei pelaa Edbergiä tai Lendliä vastaan.
Hän pelaa usein itseään vastaan.
Jos hän voittaa itsensä,
eli sisäisen vastustajansa, hän voittaa myös ottelun.
Se on vain liikaa.
Stefan Edberg oli kovin vastustajani.
Hänen syöttöä seuranneet lentolyöntinsä olivat upeita.
Vertasin häntä Baryshnikoviin.
Hän lipui kentällä kuin Baryshnikov lavalla.
Hän oli kevyt ja ilmava ja säilytti aina tasapainonsa.
Hän oli aina oikeassa asennossa.
Peli Edbergiä vastaan näyttää kuntoni.
Jos voitan hänet 6-4, 6-4, olen huippukunnossa.
Jos hän rökittää minut, on harjoiteltava enemmän.
VUODEN 1988 WIMBLEDON-LOPPUOTTELU
Vuosi 1988. Edberg.
Wimbledonin Centre Courtilla, joka on kuin kotini.
Edberg sinnitteli hienosti.
Becker hallitsi ottelua, mutta Edberg piti pintansa.
Olet ruotsalainen. Kumpaa kannatit?
Kannatitko...
Kannatin tietenkin Stefania.
Mestaruus ratkeaa.
He pelasivat kolmesti Wimbledonissa.
Heidän kilpailunsa teki hyvää tennikselle.
Edberg voittaa.
Becker haluaa vielä koskettaa -
yhtä kuuluisimmista tennispalkinnoista.
On voitava hyväksyä häviö ja se, että oli väärässä.
Myös häviöt kuuluvat pelaamiseen, ja se on rankkaa.
Seuraavaa ottelua on lähdettävä -
- voittamaan. - Niin.
VUODEN 1989 WIMBLEDON-LOPPUOTTELU
Edberg on tärkein vastustajani.
Stefan Edberg miettii varmaan mikä häneen iski.
Boris Becker syöttää mestaruudesta.
Peli, erä ja ottelu Beckerille.
Boris Becker pelasi uskomattoman hyvin.
Hän heitti juuri mailansa katsomoon.
En ole nähnyt kenenkään tekevän niin.
Aistitteko sähköisen tunnelman? Tajuatte sen.
Kyllä.
Se on pelottavaa nuorille pelaajille.
Sitä on vaikea käsitellä. Sitä ei pääse pakoon.
Ei voi mennä piiloon.
Miettii hyvää ja huonoa.
Motivaatio ja nälkä alkavat haihtua.
Haluaa tehdä muutakin kuin pelata tennistä,
joten hänen viimevuotinen paluunsa...
Novak on kunnossa fyysisesti ja henkisesti.
Miksi hän ei olisi? Se on parasta maailmassa.
Olisin hyväksynyt, että hän tekee sen.
Minulle kävi samoin.
Boris ja Mac, kiitos paljon.
Roger Federer on kentällä...
Media ja journalismi kiinnostivat minua aina.
Oli aloitettava pohjalta ja edettävä ylöspäin -
kameran eteen puhumaan tenniksestä.
Pääsin lopulta toiseksi selostajaksi Wimbledon-loppuotteluun.
Tästä tulee kämmenlyöntikisa.
Kumpi lyö voimakkaammin?
Federer kiertää rystylyönnin -
ja vastaa kämmenlyönnillä.
Tervetuloa Daily Serveen.
Mukana ovat Adam Peacock, Boris Becker ja Kim Clijsters.
He pitivät kai näkemästään.
Voittajat kärsivät myös häviöitä. Se kuuluu tennikseen.
Tunnen tenniksen läpikotaisin.
Menestys selostajana perustui muuhunkin kuin tennikseen.
Boris osaa kertoa kiinnostavia tarinoita.
Hän tarkastelee pelaajia kuin elokuvan hahmoja.
Hänen kommenttinsa ovat hauskoja, miellyttäviä ja hurmaavia.
Mietin, onko hän liian hauska ollakseen vakavasti otettava.
Ensin kaksi, sitten poissa, ja vielä yksi.
Loppuottelussa.
Stefan voitti Boriksen ja Boris Stefanin.
Kolmas ottelu kesti viisi erää.
Se oli todella upea.
Peter.
- Neljäkymmentä sekuntia. - Selvä.
Olin 1990-luvulla vielä hyvin koukussa unilääkkeisiin.
Wimbledonin loppuottelua -
edeltävänä yönä otin unilääkkeen aamuviideltä.
Se oli virhe.
Harjoitukset alkoivat klo 11, ja ottelu klo 14.
Heräsin klo 11.30 tokkuraisena.
Söin jotain nopeasti ja lähdin kentälle.
Pyysin saada pallotella.
Pallottelin puoli yhdestä yhteen.
Ottelu alkoi.
Olin kaikessa hyvin hidas. Pallot lensivät ohitseni.
En tiennyt, mitä teen.
Hävisin ensimmäisen ja toisen erän.
Olin kai hikoillut tarpeeksi ja herännyt.
Kirin eron umpeen.
Johdin viidettä erää 4-1.
Aloin hermoilla.
Peli Edbergille.
Kehonkieli näkyy kentällä.
Ovatko hartiat suorassa,
vai onko ryhti etukumara? Kaikki näkyy.
Sitä ei ehkä ymmärrä itse, mutta vastustaja näkee ja aistii sen.
Kun itseluottamus laskee ohikiitävän hetken ajan,
toinen pelaaja voi päästä niskan päälle.
Sitä on vaikea kuvailla tai pukea sanoiksi,
mutta yksi ajatuksen häivähdys -
voi kääntää ottelun kulun.
Peli, erä ja ottelu Edbergille.
Hän voitti lopulta 6-4.
Soimasin itseäni ja ajattelin, että olisin voinut voittaa aiemmin.
Halusin lopettaa unilääkkeiden käytön, koska niistä ei ollut hyötyä.
Onneksi hävisin sen ottelun.
Otin viimeiset lääkkeet pian sen jälkeen ja heitin pakkauksen ikkunasta.
Sanoin "no más".
Tämä on outoa.
Boris sanoi heittäneensä unilääkkeet pois heti hävittyään Edbergille vuonna 1990.
Kirjassaan -
hän kuitenkin kertoo vaimonsa heittäneen ne vessanpönttöön pari vuotta myöhemmin.
Erehtyikö hän muistellessaan?
En ole koskaan käyttänyt huumeita.
En pitänyt siitä lainkaan.
En ymmärtänyt, miksi hän käytti lääkkeitä.
Tiesin, ettei hän halunnut käyttää niitä eivätkä ne tehneet hänelle hyvää,
joten heitin ne vessanpönttöön.
Enpä tiedä. Kertooko hän eri tarinan?
On tietynlainen ilmiö, joka liittyy läheisiini.
Hän oli tärkeä osa elämääni -
kuten eräät muutkin ystävät.
Heillä on oma mielikuvansa -
tietyistä tapahtumista.
He uskovat siihen.
Minä kuitenkin käytin unilääkkeitä,
joten tiedän melko tarkasti, milloin käytin niitä ja milloin en.
Yleensä niitä käyttäessään on yksin.
Kun olemme yksin, kehitämme omia tarinoita.
Asiat eivät painu mieleemme todellisina -
vaan toiveiden mukaisina.
Jos Boris sanoo kertovansa totuuden unilääkkeistä,
miksi epäilisin sitä?
On kuitenkin ihmeteltävä, miksi hänen tarinansa muuttuvat.
Kertooko hän muille eri tarinoita -
kuin itselleen pelaajana,
jonka on päästävä huipulle?
Jotkut ajattelevat,
että otteluissa halutaan luoda tiettyjä tilanteita,
kuten jatkaa peliä viidenteen erään tai tiebreakiin.
Yritätkö luoda tahallasi adrenaliinipiikkejä niissä tilanteissa?
En suoranaisesti,
mutta tiedän syvällä sisimmässäni, että voin voittaa vastustajan.
Ei haittaa, vaikka jalkoihini sattuu.
Koettelen myös mieltäni. Näen, miten vahva olen.
Tiedän pystyväni voittamaan vastustajan 6-2, 6-2,
mutta on myönnettävä, että alan joskus laiskotella.
Kun tilanne tiivistyy, minun on oltava vahva.
Se on sekä hyvä että huono asia.
Menetän fyysistä voimaa.
Saan kuitenkin henkistä voimaa.
Mitä?
Mitä sanoit?
Australian Open oli vaikea,
koska se pelattiin tammikuun puolessavälissä.
Australiassa on hyvin kuumaa.
Säähän sopeutuminen kesti kauan,
samoin aikaeroon.
Bob Brett sanoi, että voisimme lähteä sinne jo ennen joulua,
pelata ensin turnauksen Adelaidessa ja sopeutua ilmastoon hyvin,
koska sää oli hyvin kuuma.
On hieman surullista -
palata huomenna lumen ja jään keskelle.
Täällä lämmössä on paljon hauskempaa.
Olimme jouluaattona ravintolassa. Oloni oli kurja.
Kaipasin perhettäni.
Ulkona!
VUODEN 1991 AUSTRALIAN MESTARUUSKILPAILU KOVALLA KENTÄLLÄ
Pelasin ensimmäisessä turnauksessa Magnus Larssonia vastaan.
Hän sijoittui maailmanlistalla noin sadanneksi.
Hävisin ensimmäisen erän.
Toimin joskus hetken ehdoilla.
Tiedän sisimmässäni, että vaikka häviäisin ensimmäisen,
toisen ja kolmannen erän...
Koettelen mieltäni siten.
...6-4, 3-6, 7-6.
Hävisin heti, vaikka olin ennakkosuosikki.
Miten selität,
että kaltaisesi pelaaja hävisi hänelle?
En keskittynyt täysin.
Kyse oli siitä. Ongelma oli,
että mieleni harhaili,
enkä voinut keskittyä neljään peräkkäiseen pisteeseen -
kentällä.
Ajattelin jo kahden pisteen jälkeen voittavani pelin.
Pidätkö itseäsi tennisnerona?
Joskus.
Joskus mietin, miten selviän -
ongelmatilanteista yhä uudelleen.
Jos olen hävinnyt kaksi erää,
en tiedä, mistä saan voimaa -
pitää pääni kylmänä ja voittaa pisteen.
Se on usein arvoitus itsellenikin.
Uskon, että osaan sen jollain tavalla -
paremmin kuin muut.
En kuitenkaan riittävän usein.
Tämä materiaali muistutti jostain muusta.
Harry Houdini asettui vaaraan ja ahdinkoon -
viihdyttääkseen ihmisiä tempuillaan.
Boris Becker tajusi lahjakkuutensa salaperäisyyden ja jopa nerokkuuden,
ja hän toimi samoin.
Hän asettui vaikeaan tilanteeseen kerätäkseen uskomattomat voimat.
Jälkeenpäin ajateltuna mietin, alkoiko hän vähitellen tiedostamatta -
etsiä vaikeita tilanteita.
Siinä ei ollut järkeä elämänfilosofian näkökulmasta.
Tenniskentällä siinä oli kuitenkin oma hohtonsa.
VUODEN 1991 AUSTRALIAN AVOIMEN TENNISTURNAUKSEN LOPPUOTTELU
Pelaajat ovat hieman jännittyneitä.
Lendl valitsee paikkansa ensin.
Ivan Lendl pääsee syöttämään ensimmäisenä.
Panokset olivat korkeat. Ivan oli ykkönen, ja minä kakkonen.
Voitto veisi minut maailmanlistan kärkeen.
- Ulkona! - Kyllä.
Etu Lendlille.
- Ulkona! - Peli Lendlille.
Ulkona!
Ässä numero viisi.
Ja kuudes.
- Peli Lendlille. - Kolme perättäistä ässää.
Eräpallo.
ERÄPALLO
Erä Lendlille.
Mietin, miksi Becker venyttelee jatkuvasti.
Ehkä jotain tapahtui.
Mietin, miksei hän pyydä valmentajaa paikalle.
Beckerin henkiset voimat joutuvat koetukselle.
Puhutaan mielen lujuudesta ja vahvuudesta.
Miten kuvailisit niitä?
On tiedettävä, kuka on,
ja itseluottamuksen on oltava epäilyksiä vahvempi.
On ymmärrettävä omat vahvuutensa -
ja heikkoutensa.
Joskus myös haavoittuvuus on vahvuutta.
Sitä ei yleensä nähdä miesten lajeissa.
Ajatellaan, että itku on heikkoutta.
En ole ollenkaan samaa mieltä.
Kaikilla on patoutumia. Tunteet vapautuvat, kun taistelemme.
Pelon tunteminen ja epäilykset ovat sallittuja.
Jos pitkässä ottelussa epäröi -
ja tuntee, ettei oikea käsi nouse syöttöön, ottelu on ohi.
Todelliset mestarit voittavat Grand Slameja mielenlujuuden ansiosta.
Virheet ja epäilykset eivät saa hiipiä mieleen -
edes sekunnin murto-osaksi.
Heidän on pelattava voitosta.
He eivät voi epäillä.
Muut uskoivat -
löytävänsä jossain vaiheessa vastustajan heikon kohdan.
Boris keskittyi vain itseensä.
Hän uskoi pääsevänsä ottelussa tasolle,
jossa hänen olisi pitänyt pelata joka päivä ja hetki.
Hän näytti pitävän sitä ajan kysymyksenä.
Hän saattoi olla alakynnessä -
mutta kääntää ottelun kulun ja voittaa lopulta mestaruuden.
Hänessä oli mielen lujuutta.
Se erottaa voittajan häviäjästä.
Kyse voi olla parista pisteestä tai yhdestä pelistä.
Se erottaa mestarin muista.
Kentällä on yksin.
Jos epäilee itseään eikä luota itseensä,
ei kannata edes aloittaa ottelua.
Siellä on yksinäistä.
On pelottavaa mennä 20 000 katsojan ja miljoonien TV-katsojien eteen.
On oltava rohkea.
On näytettävä kaikille -
olevansa valmis taisteluun.
En tiedä, mistä saan -
voimaa pitää pääni kylmänä ja voittaa pisteen.
Se on usein arvoitus itsellenikin.
Uskon, että osaan sen jollain tavalla -
paremmin kuin muut.
Tämä on tuttu rakas Becker.
Lendl on hyvin vihainen.
Hiljaisuus, kiitos.
Becker voittaa erän.
Kolme ottelupalloa ja mestaruuspalloa -
Boris Beckerille.
Tajusin, että voi paska.
Se voisi olla pian ohi. Aloin miettiä, että lyön ehkä viimeistä kertaa kakkosena.
Tai ensimmäistä kertaa ykkösenä.
Mitä tapahtuu, jos onnistun? Mitään ei ole enää jäljellä.
Becker on maailmanmestari.
Halusin yhtäkkiä lentää!
En voinut pysyä paikoillani. Minun oli liikuttava ja päästävä ulos.
En halunnut hillitä itseäni, koska olin tehnyt niin jatkuvasti.
Juoksin ulos ja jatkoin juoksemista.
Eräs turvamies juoksi perääni.
Hän sanoi, että koko maailma odottaa minua.
Tästä sisääntulosta Boris Becker on unelmoinut.
MAAILMANLISTAN YKKÖNEN
Sanat ovat juuri nyt hukassa.
Tämä hetki on uskomaton.
Kiitos kaikille. Anteeksi. Kiitos.
Olin hieman kauhuissani.
Sillä hetkellä -
suuri taakka tuntui yhtäkkiä poistuvan hartioiltani.
Se muistutti Wimbledon-voittoa vuonna 1985.
En koe enää koskaan sellaista tunnetta.
Tunsin olevani vapaa.
VUONNA 1991 BORIS BECKER NOUSI TENNIKSEN MAAILMANLISTAN KÄRKEEN.
VAIN PARI VUOTTA MYÖHEMMIN HÄNEN NOUSUAAN TUKENEET VOIMAT -
JOHTIVAT HÄNEN TUHOONSA.
Tekstitys: Liisa Sippola